明朝時間江西嗰行政規劃

明朝時間江西嗰行政規劃係話明朝到江西設置嗰行政規劃。

建制過程
元朝末年，大漢皇帝陳友諒佔到江西嗰地盤。1362年，佢嗰手下龍興路守將胡廷瑞投抗朱元璋，朱元璋仰上搦龍興璐改做洪都府，讓佢嗰侄子朱文正帶兵鎮守南昌城。箇年正月，江西行省拕設立，首治係吉安，第月，首治拕遷到南昌。末後陳友諒到鄱陽湖之戰裡頭拕打敗，佢嗰大漢政權覆滅，江西嗰全境都歸明朝嘍。

1370年，江西都衛拕設立。1375年，「江西都衛」拕改做「江西都指揮使司」。第年，「江西行省」拕改做「江西承宣布政使司」。

明朝初年，明太祖朱元璋沿用元朝嗰行政制度。末後佢覺得咁一隻行政區大傷嘍，故係到1376年，佢廢除行中書省制度，改做「承宣布政使司」；行省平章政事，左、右丞箇滴子官職也拕罷除，參知政事拕改做「布政使」。

咁，箇時間江西嗰行政最高長官就係「布政使」，軍事最高長官係「都指揮使司」，監察最高長官係「提刑按察使司」。箇三隻部門互相獨立，互不統轄。

江西布政司、按察司另外設立5隻「道」，去管理全贛十三府。永樂年間，布政司嗰參政、參議開始分司諸道，叫「分守道」；明朝頭幾年，按察司嗰副使、僉事分司諸道，叫「分巡道」。分守道、分巡道嗰駐地有時間會設到一塊子，有時間分設兩地。

1425年之後，有滴子分守道、分巡道哈會接到設立一隻「兵備道」，去整飭軍事。佢下頭設立一隻「督糧道」，駐南昌；一隻「督冊道」；一隻「屯田道」，同得管理驛傳道；一隻「提督學道」；一隻「清軍道」。

1497年，江西設立「南贛巡撫」，巡撫南、贛、汀、韶等處地方提督軍務，駐地贛州。1516年，「南贛巡撫」拕改做「提督軍務」。1566年，定名做「巡撫」管得南安、贛州、南雄、韶州、汀州、郴州箇滴子地方。

1521年後，江西最終設立「三衛十一千戶」嗰衛所制度。江西嗰三大藩王也提供三隻「儀衛司」，淮王、益王維持兩群牧所。

行政機構
十三府
宋朝以降，宋朝嗰十三州軍、元朝嗰十三路、到明朝嗰十三府，江西嗰行政系統已經完善。宋代嗰時間江西攏共六十八縣，元代添加一隻永寧縣，明朝嗰時間接到添加九隻縣，咁擱擱攏攏就係78縣。1503年，寧縣拕升做寧州，咁就係係「明朝十三府七十七縣」。

南昌府：南昌、新建、豐城、進賢、奉新、靖安、武寧
瑞州府：高安、上高、新昌
南康府：星子、都昌、建昌、安義
饒州府：鄱陽、餘干、安仁、萬年、樂平、德興、浮梁
九江府：德化、瑞昌、德安、湖口、彭澤
吉安府：廬陵、吉水、永豐、泰和、萬安、龍泉、永新、永寧、安福
撫州府：臨川、東鄉、金溪、崇仁、宜黃、樂安
建昌府：南城、瀘溪、南豐、廣昌
袁州府：宜春、分宜、萬載、萍鄉
臨江府：清江、新淦、峽江、新喻
廣信府：上饒、永豐、玉山、鉛山、興安、弋陽、貴溪
南安府：大庾、崇義、南康、上猶
贛州府：贛、雩都、興國、寧都、石城、瑞金、會昌、安遠、長寧、信豐、龍南、定南

五道
明朝嗰時間，江西哈設立幾隻「道」去管理諸「府」。「道」有督收錢糧、巡察治狀箇滴子職能。箇係因為許時間江西各府嗰經濟繁盛，咁賦稅收算、政務官制嗰工作量就非常大。

江西布政司、按察司攏共設立5隻「道」，佢俚係張天复，《廣皇輿考》：

 道 下轄諸府 分守道駐地 分巡道駐地 兵備道南瑞道南昌府、瑞州府南昌南昌寧州湖東道廣信府、撫州府、建昌府廣信建昌建昌湖西道袁州府、臨江府、吉安府臨江吉安饒南九道饒州府、南康府、九江府饒州九江贛南道贛州府、南安府南安贛州

五衛

江西到1370年建立「都衛」嗰軍事制度，1374年搉定衛所編製，1375年設立「都指揮使司」。

每隻衛所前後種左右有五千戶所，大概5600喇子人。1120隻人做一隻「千戶所」；112隻人做一隻「百戶所」。一隻百戶所下頭設立總旗2人、細旗10人、100隻兵。

1380年，江西都司嗰「五衛九千戶」係：

南昌左衛
南昌前衛
袁州衛
贛州衛
吉安衛
饒州千戶所
安福千戶所
會昌千戶所
永新千戶所
南安千戶所
建昌千戶所
撫州千戶所
鉛山千戶所
廣信千戶所

1521年，南昌左衛同得南昌前衛拕合并做「南昌衛」，吉安衛拕降做「吉安千戶所」，新添一隻「信丰千戶所」。

內文註腳

參考資料
《江西史稿》，許懷林，江西高校出版社 
《明代政區沿革綜表》，牛平漢，中國地圖出版社，1997，ISBN 7503115408 
《中國歷代行政區劃》，張明庚、張明聚，中國華僑出版社，1996年，ISBN 7801200764 

Category:江西嗰歷史行政規劃
Category:明朝時間江西嗰行政規劃